Diari Oficial de la Generalitat Valenciana


Sumari del DOGV 4810, del 02-08-2004 (2004/7636)

Informació pública del programa per al desenvolupament de l'actuació integrada anomenat unitat d'execució 16, del Pla General d'Ordenació Urbana de Nules.
----------------------------------------------------------------------------------------------------------------------------------------------------------

### Dades del document

Número de DOGV
:   4810

Data del DOGV
:   02-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7636


Organisme emissor
:   Guillermo Amo Adsuara i Altres

Tipus de document
:   Anunci

Informació pública del programa per al desenvolupament de l'actuació integrada anomenat unitat d'execució 16, del Pla General d'Ordenació Urbana de Nules. [2004/7636]
  
De conformitat amb el procediment simplificat previst en l'article 48 de la Llei 6/1994, Reguladora de l'Activitat Urbanística, se sotmet a informació pública en la notaria del senyor Fernando Márquez Lerga, en el carrer de Santa Teresa, núm. 3, de Nules (Castelló), el programa per al desenvolupament de l'actuació integrada unitat d'execució 16, en sòl urbà del Pla General d'Ordenació Urbana de Nules, integrat per la memòria del programa i el projecte d'urbanització i promogut a instàncies del senyor Guillermo Amo Adsuara, la senyora Mª de los Ángeles Amo Adsuara, la senyora Mª de la Soledad Amo Adsuara i la mercantil Desarrollo Inmobiliario La Plana, SL.
  
En aplicació del que establix l'article 48.1.c, en relació amb l'art. 46.3 de la llei mencionada, se sotmet la citada alternativa tècnica del programa a informació pública per al termini de 20 dies hàbils contats des del dia següent a la publicació d'aquest anunci en el Diari Oficial de la Generalitat Valenciana.
  
Durant aquest termini qualsevol persona podrà comparèixer en l'expressada notaria, en dia hàbil, de 9:30 a 13:00 hores, per tal d'obtindre una còpia de l'acta de protocol dels citats documents o sol·licitar que s'hi exhibisca.
  
Així mateix, es fa constar la possibilitat de consultar en l'Ajuntament de Nules, en horari d'atenció al públic, les actuacions derivades de la documentació dipositada, així com de presentar davant el propi ajuntament, per a la seua incorporació, tant al·legacions com alternatives tècniques que pretenguen competir amb l'exposta al públic, així com proposicions juridicoeconòmiques per a executar qualsevol de les alternatives.
  
Les proposicions juridicoeconòmiques es presentaran durant els cinc dies següents al venciment del termini indicat anteriorment transcorregut el qual, el dia hàbil següent, es procedirà a l'obertura de pliques en l'ajuntament, i s'obri un nou període de consultes i al·legacions de 10 dies següents a l'acta d'obertura que determinarà l'ajuntament.
  
Si durant l'exposició al públic d'aquesta iniciativa de programa algú haguera iniciat una segona exposició d'altra en competència amb aquella, procedirà la pròrroga dels terminis regulada en el article 46.4 de la llei 6/1994 citada.
  
Així mateix, de conformitat amb allò disposat en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica el present anunci per als interessats que siguen desconeguts, s'ignore el lloc de notificació o, intentada esta, no s'haguera pogut practicar als efectes de remetre un avís amb el contingut d'aquest anunci als titulars dels drets que figuren al cadastre, segons allò previst en l'article 46.3 de la Llei 6/1994 citada.